唐商客王昌瑾得古鏡銘
作者：佚名
朝代：唐

paragraphs: 三水中，四維下，上帝降子于辰馬。
先操鷄，後搏鴨，此謂運滿一三甲。
暗登天，明理地，遇子年中興大事。
混踪跡，沌名姓，混沌誰知慎與聖。
振法雷，揮神電，于巳年中二龍見。
一則藏身青木中，一則現形黑金東。
智者現，愚者盲，興雲注雨與人征。
或見盛，或視衰，盛衰爲滅惡塵滓。
此一龍，子三四，遞代相承元甲子。
此四維，定滅醜，越海來降須待酉。
此文若見于明王，國泰人安帝永昌。
（《高麗史》卷一。
時當後梁貞明中）。